Diari Oficial de la Generalitat Valenciana


Sumari del DOGV 6079, del 14-08-2009 (2009/9298)

Notificació a Felipe Sanmartin Burruezo. Retirada de l'embarcació Currito Uno per estada no autoritzada.
--------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9298


Data del document
:   03-08-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Felipe Sanmartin Burruezo. Retirada de l'embarcació Currito Uno per estada no autoritzada. [2009/9298]  
Ja que no s'ha pogut notificar a Felipe Sanmartin Burruezo, al domicili conegut per esta administració, la resolució de l'enginyer tècnic de l'àrea Alacant Centre, de data 18 de febrer de 2009, per la qual es decreta la retirada de l'embarcació Currito Uno per estada no autoritzada al port d'Altea. D'acord amb el que establix l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè este anunci servisca de notificació de l'anterior  
«L'embarcació esportiva denominada Currito Uno es troba amarrada a les instal·lacions esportives del port d'Altea, sense tindre per a això la preceptiva autorització administrativa, per la qual cosa procedix la immediata retirada, que per este acte es requerix expressament, amb l'advertència que, si no retira l'embarcació, en l'improrrogable termini de deu dies des de la notificació de la present, es procedirà a la incoació d'expedient sancionador per un import mínim de 1.500 euros.  
Tot això sense perjuí que, de conformitat amb el que disposa l'article 35.2 de la Llei 1/1999, de 31 de març, de Tarifes Portuàries, procedisca la pràctica d'una liquidació per un import corresponent a la tarifa doble de cent dies d'estada.  
En una de les atribucions que em conferix en matèria d'assignació d'atracada d'embarcacions esportives la Resolució de 20 de juny de 2003, publicada en el DOGV núm. 4538, de 7 de juliol de 2003, modificada per Resolució de 9 de febrer de 2005, publicada en el DOGV núm. 4959, de 4 de març de 2005, de delegació pel director del Centre de Desenvolupament Marítim de competències d'assignació d'atracada als ports de la Generalitat Valenciana, resolc:  
Requerir Felipe Sanmartín Burruezo, perquè en l'improrrogable termini de deu dies comptadors des de la notificació de la present, procedisca a la retirada de l'embarcació Currito Uno, de les instal·lacions portuàries d'Altea, amb expressa advertència que, si no ha així, es procedirà a la incoació d'expedient sancionador per un import mínim de 1.500 euros.  
Si no és retirada l'embarcació, es procedirà a l'execució subsidiària per a la seua retirada i extracció, d'acord amb el que establixen l'article 6.b de la Llei 1/1999, de 31 de març, de la Generalitat Valenciana, de Tarifes Portuàries, i els articles 95, 96 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà a càrrec seu tant les despeses ocasionades per l'embarcació fins a la data com les generades per les operacions mencionades.  
Tot això sense perjuí de la subsistència de la seua obligació de pagament de les tarifes ja meritades o per meritar, i en especial, de conformitat amb el que disposa l'article 35.2 de la Llei 1/1999, de 31 de març, de Tarifes Portuàries, la pràctica d'una liquidació per un import corresponent a la tarifa doble de cent dies d'estada.  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El present requeriment de retirada és un acte de tràmit, sense que es puga interposar contra este cap recurs administratiu, sense perjuí de la utilització per l'interessat de qualsevol recurs que considere oportú.»  
València, 3 d'agost de 2009.- El sotssecretari: Gaspar Peral Ribelles.